CELEX: 32018D0391
Language: hu
Date: 2018-03-12 00:00:00
Title: A Tanács (KKBP) 2018/391 határozata (2018. március 12.) a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról

13.3.2018   
            
            
               HU
            
            
               Az Európai Unió Hivatalos Lapja
            
            
               L 69/46
            
         A TANÁCS (KKBP) 2018/391 HATÁROZATA
   (2018. március 12.)
   a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:
   
               (1)
            
            
               A Tanács 2013. december 23-án elfogadta a Közép-afrikai Köztársasággal szembeni korlátozó intézkedésekről szóló 2013/798/KKBP határozatot (1).
            
         
               (2)
            
            
               Az Egyesült Nemzetek Szervezetének Biztonsági Tanácsa 2018. január 30-án elfogadta a 2399 (2018) sz. határozatot, amely bizonyos módosításokról rendelkezik egyrészt a fegyverembargó alóli mentességeket, másrészt a korlátozó intézkedések hatálya alá tartozó személyek és szervezetek jegyzékbe vételére vonatkozó kritériumokat illetően.
            
         
               (3)
            
            
               Egyes intézkedések végrehajtásához további uniós fellépés szükséges.
            
         
               (4)
            
            
               A 2013/798/KKBP határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2013/798/KKBP határozat a következőképpen módosul:
   
               1.
            
            
               A 2. cikk a) pontja helyébe a következő szöveg lép:
               
                           „a)
                        
                        
                           a kizárólag az ENSZ közép-afrikai köztársasági többdimenziós integrált stabilizációs missziója (MINUSCA), a Közép-afrikai Köztársaságba telepített uniós missziók és francia erők, valamint az ENSZ más tagállamainak képzést és segítséget nyújtó erői általi, a b) pontnak megfelelően bejelentett használatra vagy ezek támogatására szánt fegyverek és kapcsolódó anyagok eladására, szolgáltatására, átadására vagy kivitelére, valamint kapcsolódó műszaki segítség vagy finanszírozás és pénzügyi segítség nyújtására;”;
                        
                     
         
               2.
            
            
               A 2a. cikk (1) bekezdésének c) pontja helyébe a következő szöveg lép:
               
                           „c)
                        
                        
                           részt vesznek a nemzetközi emberi jogi normákat vagy a nemzetközi humanitárius jogot sértő cselekmények, illetve emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, beleértve olyan cselekményeket is, mint például a polgári személyek elleni célzott támadások, az etnikai vagy vallási alapú támadások, a polgári célú létesítmények – köztük közigazgatási központok, bíróságok, iskolák és kórházak – elleni támadások, valamint az elrablás és a lakóhely elhagyására kényszerítés;”;
                        
                     
         
               3.
            
            
               A 2a. cikk (1) bekezdésének h) pontja helyébe a következő szöveg lép:
               
                           „h)
                        
                        
                           részt vesznek az ENSZ-missziók vagy nemzetközi biztonsági erők, mint például a MINUSCA, az uniós missziók és az ezeket támogató francia erők, valamint a humanitárius személyzet elleni támadások tervezésében, irányításában, finanszírozásában vagy végrehajtásában;”;
                        
                     
         
               4.
            
            
               A 2a. cikk (1) bekezdése a következő ponttal egészül ki:
               
                           „j)
                        
                        
                           olyan, – különösen etnikai vagy vallási alapú – erőszakra felbujtó cselekményeket követnek el, amelyek veszélyeztetik a Közép-afrikai Köztársaság békéjét, stabilitását vagy biztonságát, és így részt vesznek a Közép-afrikai Köztársaság békéjét, biztonságát vagy stabilitását veszélyeztető cselekményekben vagy támogatják azokat;”;
                        
                     
         
               5.
            
            
               A 2b. cikk (1) bekezdésének c) pontja helyébe a következő szöveg lép:
               
                           „c)
                        
                        
                           részt vesznek a nemzetközi emberi jogi normákat vagy a nemzetközi humanitárius jogot sértő cselekmények, illetve emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, beleértve olyan cselekményeket is, mint például a polgári személyek elleni célzott támadások, az etnikai vagy vallási alapú támadások, a polgári célú létesítmények – köztük közigazgatási központok, bíróságok, iskolák és kórházak – elleni támadások, valamint az elrablás és a lakóhely elhagyására kényszerítés;”;
                        
                     
         
               6.
            
            
               A 2b. cikk (1) bekezdésének h) pontja helyébe a következő szöveg lép:
               
                           „h)
                        
                        
                           részt vesznek az ENSZ-missziók vagy nemzetközi biztonsági erők, mint például a MINUSCA, az uniós missziók és az ezeket támogató francia erők, valamint a humanitárius személyzet elleni támadások tervezésében, irányításában, finanszírozásában vagy végrehajtásában;”;
                        
                     
         
               7.
            
            
               A 2b. cikk (1) bekezdése a következő ponttal egészül ki:
               
                           „j)
                        
                        
                           olyan, – különösen etnikai vagy vallási alapú – erőszakra felbujtó cselekményeket követnek el, amelyek veszélyeztetik a Közép-afrikai Köztársaság békéjét, stabilitását vagy biztonságát, és így részt vesznek a Közép-afrikai Köztársaság békéjét, biztonságát vagy stabilitását veszélyeztető cselekményekben vagy támogatják azokat.”.
                        
                     
         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2018. március 12-én.
      
         
            a Tanács részéről
         
         
            az elnök
         
         E. KARANIKOLOV
      
   
   
      (1)  A Tanács 2013/798/KKBP határozata (2013. december 23.) a Közép-afrikai Köztársasággal szembeni korlátozó intézkedésekről (HL L 352., 2013.12.24., 51. o.).